stanford-oval/wikipedia huggingface dataset:
ศึกรัก ศึกเงินตรา
เนื้อเรื่อง

ประธาน ลีจุงมัน มหาเศรษฐี ที่เริ่มต้นโดยการเดินทางมาโซลเพียงตัวคนเดียว เริ่มต้นเก็บสะสมเงินจนกลายเป็นเศรษฐี เขาแต่งงานกับ พาร์คกีซุน มีลูกชาย 1 คน ชื่อลีคังซอก
แต่เพราะกิเลสตัณหา ประธานลีจุงมันแอบมีเมียน้อยเปนนักแสดงสาว อึนบีรยอง แต่ทว่า เขากลับถูก จีเซกวาง คนที่เขาเลี้ยงดูเหมือนลูกชายอีกคน สวมเขาโดยแอบไปมีอะไรกับ นักแสดงสาว อึนบีรยอง ประธานลีเลยวางแผนจะฆ่าทั้งคู่ แต่นายฮวางจางซิกรู้เรื่องเข้า นำเรื่องไปบอก จีเซกวาง จีเซกวางจึงซ้อนแผนฆ่าประธานลีซะแทน และป้ายความผิด ให้ปาร์คกีซุนบอกว่าเธอป่วยทางจิต
และเปลี่ยนพินัยกรรมยกสมบัติทั้งหมดให้นักแสดงสาว อึนบีรยอง และไล่คังซอกออกจากบ้าน คังซอกพยายามหาทางเพื่อเปิดโปงความชั่วของเซกวาง แต่ทว่าคนที่เขาไปขอความช่วยเหลือกลับถูกเซกวางซื้อตัวไปหมด คังซอกต้องหนีหัวซุกหัวซุน และโดนบ๊กฮวาซุลขับรถชนอาการสาหัส จน เซกวางคิดว่าคังซอกตายไปแล้ว แม้จะมีชีวิตรอดมาได้ คังซอกสูญเสียความทรงจำทั้งหมด ฮวาซุลจะเลี้ยงดูเขาในฐานะลูกบุญธรรม ฮวาซุลมีลูกสาว 1 คน ชื่อ บ๊กแจอิน แต่คังซอกปฏิเสธและต้องการตามหาแม่ ทำให้ ฮวาซุลต้องส่งเขาไปที่สถานเลี้ยงเด็กกำพร้า และตั้งชื่อใหม่ให้ ชื่อ ลีชาดอน และแอบอุปถัมภ์เขา
จนวันนึง ลีชาดอนได้กลายเป็นอัยการฝึกหัด และมีโอกาสรู้จักกับ จอนจีฮู อัยการสาวมากฝีมือที่เชื่อมั่นในความยุติธรรม และ เซกวาง ที่ได้กลายเป็นอัยการระดับประเทศไปแล้ว
นักแสดงนำ

คัง จี-ฮวัน - ลีชาดอน/ลีคังซอก
พาร์ค จี-บิน - ลีคังซอกตอนเด็ก
พาร์ค ซัง-มิน - จีเซกวาง
ฮวาง จุง-อึม - บ๊คแจอิน
ซู ชิน-เอ - บ๊คแจอินตอนเด็ก
ชอย โย-จิน - จอนจีฮู
โอ ยุน-อา - อึนบีรยอง
คิม ซู-มี - บ๊คฮวาซุล
นักแสดงนำ > ตัวประกอบ

พาร์ค ซัน-ชุน - พาร์คกีซุน
ลี คี-ยัง - ควอนแจคยู
จุง อึน-เพียว - ฮวางจางซิก
ลี ซอง-ยุง - โกโฮ
ยาง ฮยอน-วุก - ยางกูชิก
คิม ฮัก-ชุล - จุงแฮรยอง
โด จี-ฮาน - ควอนยุก
ลี บยอง-จุน - โจซางดึก
ยุน ยอง-ฮยอน - คิมพัลดู
จู ฮยอน - ลีจุงมัน
โก อิน-บึม - ลุงของคังซอก
โน ฮยุง-วุค - ครูสอนคณิตศาสตร์ของแจอิน
ลี ฮาน-วี - ศัลยแพทย์
ซน บยอง-โฮ
แหล่งข้อมูลอื่น

Incarnation of Money official SBS website (เกาหลี)
ศึกรัก ศึกเงินตรา ที่ฮันซีเนมา
อนุสาร อ.ส.ท.

อนุสาร อ.ส.ท. เป็นนิตยสารท่องเที่ยวที่เกิดขึ้นพร้อมกับองค์การส่งเสริมการท่องเที่ยวแห่งประเทศไทย (อ.ส.ท.) (ปัจจุบันเป็น การท่องเที่ยวแห่งประเทศไทย) ซึ่งก่อตั้งขึ้นในปี พ.ศ. 2503 อนุสาร อ.ส.ท.ออกวางตลาดฉบับแรกในเดือนสิงหาคม พ.ศ. 2503 โดยนำคำว่า อนุสาร อันหมายถึงสารฉบับเล็ก ๆ  มาประกอบกับอักษรย่อของหน่วยงานคือ อ.ส.ท. เป็นชื่อนิตยสาร มียอดพิมพ์ครั้งแรก 50,000 ฉบับ เนื้อหาของนิตยสารนำเสนอเรื่องราวของแหล่งท่องเที่ยวในประเทศไทยทั้งในด้านธรรมชาติ ประวัติศาสตร์ โบราณคดี ศิลปวัฒนธรรมประเพณี วิถีชีวิต และแม้ว่าองค์การส่งเสริมการท่องเที่ยวแห่งประเทศไทย ได้รับการยกฐานะขึ้นเป็นการท่องเที่ยวแห่งประเทศไทย (ททท.) ในปี พ.ศ. 2522 อนุสาร อ.ส.ท.ก็ยังคงใช้ชื่อเดิมมาจนกระทั่งถึงปัจจุบัน (พ.ศ. 2567) รวมเป็นเวลา 64 ปีแล้ว โดยล่าสุดมียอดพิมพ์ 8,000 ฉบับ ต่อเดือน ถือเป็นนิตยสารท่องเที่ยวที่เก่าแก่ที่สุด และเคยมียอดจำหน่ายสูงสุดของประเทศไทย ปัจจุบัน (ปีพ.ศ. 2567) มีนายภาคภูมิ น้อยวัฒน์ เป็นบรรณาธิการ ใช้ช่องทางจำหน่ายฉบับเล่มทาง application LINE และเฟซบุ๊ก ใช้ชื่อว่า อนุสาร อ.ส.ท. ราคาฉบับละ 85.00 บาท และในปี พ.ศ.2553 เริ่มมีการผลิตอนุสาร อ.ส.ท. ในรูปแบบออนไลน์ โดยนำเนื้อหาและภาพในฉบับพิมพ์มาออกแบบใหม่ในรูปแบบนิตยสารอิเล็กทรอนิกส์ ปัจจุบัน (พ.ศ. 2567)
นอกจากนี้ อนุสาร อ.ส.ท. มีช่องทางการประชาสัมพันธ์การท่องเที่ยวในช่องทางของสื่อออนไลน์ ทั้ง Facebook (https://www.facebook.com/osotho/) Website (https://osotho.co/) TikTok (https://www.tiktok.com/@osotho_online?lang=th-TH) Line (@osotho) YouTube (https://www.youtube.com/@osotho) และรายการโทรทัศน์ในชื่อว่า อ.ส.ท. on TV เผยแพร่ทางช่อง 9 HD30
แหล่งค้นคว้าเพิ่มเติม

ภิญญพันธุ์ พจนะลาวัณย์. (2553, ม.ค.). การสร้าง “พื้นที่ประเทศไทย” ด้วยพลานุภาพของสิ่งพิมพ์ ความเย้ายวนทางเพศ และการท่องเที่ยว ทศวรรษ 2500. ศิลปวัฒนธรรม. 31(3): 138-157.
หมู่เกาะตีวิ

| Ratuati Irara |
| --- | --- |
ภาพถ่ายทางดาวเทียมของหมู่เกาะตีวิ
ภูมิศาสตร์
ที่ตั้ง: ทะเลอาราฟูรา
พิกัด: 11°36′S 130°49′E﻿ / ﻿11.600°S 130.817°E﻿ / -11.600; 130.817
การปกครอง
ออสเตรเลีย
รัฐหรือดินแดน: นอร์เทิร์นเทร์ริทอรี
ประชากรศาสตร์
ประชากร: 2,348 (สัมมะโนปี ค.ศ. 2021)
ภาษา: ภาษาตีวิ
กลุ่มชาติพันธุ์: ชาวตีวิ
ข้อมูลอื่น ๆ
เว็บไซต์ทางการ: www.tiwiislands.nt.gov.au
หมู่เกาะตีวิ เป็นส่วนหนึ่งของ นอร์เทิร์นเทร์ริทอรี ออสเตรเลีย ตั้งอยู่ 80 กิโลเมตรทางทิศเหนือของดาร์วิน ที่ทะเลอาราฟูราช่วงเชื่อมต่อกับทะเลติมอร์ ประกอบด้วยเกาะเมลวิลล์ เกาะบาเซิล และเกาะเล็ก ๆ อีกเก้าเกาะที่ไม่มีคนอาศัยรวมพื้นที่ 8,320 ตารางกิโลเมตร (3,212 ตารางไมล์)
ก่อนการตั้งถิ่นฐานของชาวยุโรปมีชาวพื้นเมืองออสเตรเลีย ตีวิ อาศัยอยู่ มีประมาณ 3,000 คนบนเกาะ
สะดุดรักยัยจอมพลัง

| สะดุดรักยัยจอมพลัง |
| --- | --- |
กำกับ: กวัก แจ-ยง
เขียนบท: ชินโฮ ลี กวัก แจ ยง
อำนวยการสร้าง: อัน โฮ-วาน จี ยง-จุน
นักแสดงนำ: ชิน มิน-อา ออน จู-วัน ยู กัน
กำกับภาพ: จิน ทิง-จัง
ตัดต่อ: คิม ซัง-บัม คิม แจ-บัม
ดนตรีประกอบ: โชย ซึง-ฮย็อน
ผู้จัดจำหน่าย: Prime Entertainment
วันฉาย:   26 มิถุนายน ค.ศ. 2008 (2008-06-26) 
ความยาว: 122 นาที
ประเทศ: เกาหลีใต้
ภาษา: เกาหลี
ทำเงิน: US$162,256
สะดุดรักยัยจอมพลัง (อังกฤษ: My Mighty Princess, เกาหลี:여대생 ) เป็นภาพยนตร์เกาหลี ที่ออกฉายในปี ค.ศ. 2008 กำกับโดย กวัก แจ-ยง นำแสดงโดย ชิน มิน-อา
เนื้อเรื่องย่อ

โซฮวี ทายาทเพียงคนเดียวของตระกูลจอมยุทธ์ที่แข็งแกร่ง ซึ่งมีพละกำลังมหาศาลและวิชาการต่อสู้อันล้ำเลิศของ โซฮวี ทำให้เธอเป็นที่ขยาดกลัวในกลุ่มเพื่อนๆ รวมไปถึง จุนโม หัวหน้าทีมฮอกกี้พราวเสน่ห์ที่เธอตกหลุมรัก โซฮวี ตัดสินใจหันหลังให้สังเวียนการต่อสู้ เพื่อเริ่มต้นชีวิตใหม่เฉกเช่นเด็กสาวธรรมดา พ่อของเธอ เกรงว่าจะสูญเสียผู้สืบทอดตำราวิทยายุทธ์ของตระกูลไป จึงเรียกตัว อิลยอง เพื่อนสมัยเด็กของ โซฮวี ให้มาโน้มน้าวเธอให้กลับมาจับกระบี่อีกครั้ง ขณะเดียวกันนั้น ฮึกบง ผู้ชั่วร้าย หวังจะก้าวขึ้นเป็นจ้าวยุทธภพ จึงออกอาละวาดสังหารจอมยุทธ์ ไปรายแล้วรายเล่า พ่อของ โซฮวี ออกไปเผชิญหน้ากับ ฮึกบง เช่นกัน แต่ก็ต้องพ่ายแพ้อย่างหมดรูป สถานการณ์สุดเลวร้ายนี้เองที่ผลักดันให้ โซฮวี ลุกขึ้นสู้อีกครั้งหนึ่ง เพื่อแก้แค้นให้พ่อของเธอให้จงได้
นักแสดงนำ

ชิน มิน-อา รับบท โซฮวี
ยู กอน รับบท จุนโม
ซอย แจ-ซ็อง รับบท พ่อของโซฮวี
ออน จู-วาน รัยบท จินยอง
ชอง โฮบิน  รับบท ฮึกบง
แหล่งข้อมูลอื่น

สะดุดรักยัยจอมพลัง ที่อินเทอร์เน็ตมูวีเดตาเบส
แม่แบบ:Kmdb film
สะดุดรักยัยจอมพลัง ที่ฮันซีเนมา
สายสี่เล็ก น.ศรีผึ้ง

| สายสี่เล็ก น> ศรีผึ้ง |
| --- | --- |
เกิด: 12 กันยายน พ.ศ. 2523 (44 ปี)
สายสี่เล็ก น.ศรีผึ้ง เกิดวันที่ 12 กันยายน พ.ศ. 2523 เป็นนักมวยไทยชาวไทยที่เข้าร่วมแข่งขันในระดับนานาชาติ ซึ่งหนึ่งในการแข่งขันครั้งสำคัญที่ได้รับการกล่าวขาน คือการแข่งขัน ณ วันที่ 13 กรกฎาคม พ.ศ. 2551 ในรายการ เค-วัน เวิลด์จีพี ที่จัดขึ้น ณ กรุงไทเป ประเทศไต้หวัน โดยได้พบกับ คิม ยองฮุน ซึ่งเป็นนักมวยชาวเกาหลีใต้ที่มีร่างกายสูงใหญ่กว่าเขามาก โดยสายสี่เล็กเป็นฝ่ายพ่ายแพ้คะแนน และผู้ชมชาวเกาหลีเองก็ต่างแสดงความรู้สึกเสียดายที่เขาเป็นฝ่ายแพ้ ทั้งนี้ รูปแบบการต่อสู้หลักของสายสี่เล็กคือมวยไทย และเขามีส่วนสูงที่ 175 ซม. กับน้ำหนักที่ 83 กก. ซึ่งถือว่ามีขนาดค่อนข้างเล็กเมื่อเทียบกับรุ่นเฮฟวี่เวท
วันที่ 23 พฤศจิกายน พ.ศ. 2556 สายสี่เล็กเข้าแข่งขันศึกมวยไทยวอริเออร์ส ที่จัดขึ้น ณ เวทีมวยพาบิลเลียน ปรินซิเปอร์ ที่กรุงมาดริด ประเทศสเปน โดยใช้ชื่อ สายสี่เล็ก ศิษย์ซุปเปอร์แมน เข้าแข่งในรุ่น 78 กก. ที่ซึ่งเขาเป็นฝ่ายเสมอยูเซฟ ฮาจิ จากประเทศสเปน
สถิติการชก

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |

| วันที่ | รายการ | สถานที่จัด | ผล | คู่ชก | รุ่น | ยก | วิธีชนะ |

| 13 ก.ค. 2551 | เค-วัน เวิลด์จีพี 2008 อินไทเป | กรุงไทเป ประเทศไต้หวัน | แพ้ |  คิม ยองฮุน |  | ยก 3 (แข่งแบบสามยก) | กรรมการตัดสินอย่างเป็นเอกฉันท์ |

| 31 ม.ค. 2553 | ทาลเนฟคัพ 2010 รอบคัดเลือก 8 คนสุดท้าย | ประเทศรัสเซีย | แพ้ |  อาร์เท็ม วาร์คิทอฟ | 80 กก. | ยก 4 (แข่งแบบสี่ยก) | กรรมการตัดสิน |

| 8 พ.ค. 2553 | สตาร์ออฟวิคทอรี่ ยูไนเต็ดรัส vs เอเซีย | ประเทศรัสเซีย | แพ้ |  อเล็กซานเดอร์ สเตทซ์ยูเรนโก | 81 กก. | ยกแรก | เคโอ |

| 8 พ.ย. 2556 | ศึกมวยไทยวอริเออร์ส | เวทีมวยพาบิลเลียน ปรินซิเปอร์ กรุงมาดริด ประเทศสเปน | เสมอ |  ยูเซฟ ฮาจิ | 78 กก. | ครบ 5 ยก | เสมอ |
แหล่งข้อมูลอื่น

fighter's profile - Saiseelek Nor-Seepun (อังกฤษ)
K-1 OFFICIAL WEBSITE - Saiseelek Nor-Seepun[ลิงก์เสีย] (อังกฤษ)
Karaev captures K-1 Asia GP; Bonjasky, Samedov also win in Taiwan เก็บถาวร 2016-03-06 ที่ เวย์แบ็กแมชชีน (อังกฤษ)
สายหม่าอานชาน

สายหม่าอานชาน เป็นเส้นทางของรถไฟฟ้าเอ็มทีอาร์ เขตบริหารพิเศษฮ่องกง ในอดีตเคยเป็นส่วนหนึ่งของสายอีสต์เรล ปัจจุบันมีสีประจำเส้นทางคือสีน้ำตาล
สถานี

| สีและสถานี | สีและสถานี | เขต | การเชื่อมต่อ | เปิดให้บริการ |
| --- | --- | --- | --- | --- |
|  | สถานีอูซีชา | ชาเถียน |  | 21 ธันวาคม ค.ศ. 2004 |
|  | สถานีหม่าอานชาน | ชาเถียน |  | 21 ธันวาคม ค.ศ. 2004 |
|  | สถานีเหิงอาน | ชาเถียน |  | 21 ธันวาคม ค.ศ. 2004 |
|  | สถานีต้าฉุ่ยเคิง | ชาเถียน |  | 21 ธันวาคม ค.ศ. 2004 |
|  | สถานีฉือเหมิน | ชาเถียน |  | 21 ธันวาคม ค.ศ. 2004 |
|  | สถานีซิตีวัน | ชาเถียน |  | 21 ธันวาคม ค.ศ. 2004 |
|  | สถานีชาเถียนเหวย์ | ชาเถียน |  | 21 ธันวาคม ค.ศ. 2004 |
|  | สถานีเชอกงเมี่ยว | ชาเถียน |  | 21 ธันวาคม ค.ศ. 2004 |
|  | สถานีต้าเหวย์ | ชาเถียน |   สายอีสต์เรล | 21 ธันวาคม ค.ศ. 2004 |
สถานีหม่าอานชาน
สถานีต้าเหวย์
แหล่งข้อมูลอื่น

Official Website of the MTR
Official Website of MTR's rail services เก็บถาวร 2012-12-08 ที่ archive.today
สโมสรกีฬาเอพริล 25

เอพริล 25 สปอร์ต คลับ (ฮันกึล: 4.25체육단; ฮันจา: 4.25體育團) หรือรู้จักในนาม 4.25 หรือ เอพริล 25 เป็นหนึ่งในสโมสรฟุตบอลที่ประสบความสำเร็จสูงสุดของเกาหลีเหนือ ครองถ้วยชนะเลิศฟุตบอลลีกเกาหลีเหนือถึง 14 สมัย ชื่อสโมสรมาจากวันสถาปนากองทัพประชาชนเกาหลีเหนือ และสโมสรนี้อยู่ภายใต้การดูแลของกองทัพ
เอพริล 25 มีสโมสรคู่แข่งร่วมเมืองคือ เปียงยาง ซิติ้ สปอร์ต คลับ การลงเตะฟุตบอลนัดดาร์บี้ของทั้งสองสโมสรนี้เป็นที่สนใจและได้รับความนิยมอย่างมากในประเทศเกาหลีเหนือ
เกียรติประวัติ

ชนะเลิศฟุตบอลลีกเกาหลีเหนือ: 19 สมัย
ประวัติการแข่งขันระดับทวีป

เอเอฟซีคัพ
รองชนะเลิศ (1): 2019
ประวัติการแข่งขันระดับทวีป > ฟุตบอลสโมสรชิงชนะเลิศแห่งเอเชีย

1986 – รอบคัดเลือก
1987 – รอบคัดเลือก
1988 – รอบคัดเลือก
1989 – รอบแบ่งกลุ่ม
1991 – อันดับ 4
1992 – รอบแบ่งกลุ่ม
สถิติในทวีป

| ฤดูกาล | รายการ | รอบ | ประเทศ | สโมสร | เหย้า/สนามกลาง | เยือน | ผลรวม |
| --- | --- | --- | --- | --- | --- | --- | --- |
| 1986/87 | ฟุตบอลสโมสรชิงชนะเลิศแห่งเอเชีย | 1QR |  | เหลียวหนิง | 0–0 | 0–1 | 0–1 |
| 1987/88 | ฟุตบอลสโมสรชิงชนะเลิศแห่งเอเชีย | QR Group 5 |  | ปาอี | 2–0 |  |  |
|  |  | QR Group 5 |  | ฮับ ควน | 2–1 |  |  |
| 1988/89 | ฟุตบอลสโมสรชิงชนะเลิศแห่งเอเชีย | QR Group 6 |  | เซาท์ไชน่า เอเอ | 3–0 |  |  |
|  |  | QR Group 6 |  | หว่า เซง | 4–0 |  |  |
|  |  | QR Group 6 |  | กว่างตง วั่นเป่า | 1–0 |  |  |
|  |  | QR Group 6 |  | ยามาฮ่า มอเตอส์ | 3–1 |  |  |
|  |  | 1/2 Group B |  | โมฮัมเมดาน เอสซี | 0–1 |  |  |
|  |  | 1/2 Group B |  | อัสซัดด์ | 1–2 |  |  |
|  |  | 1/2 Group B |  | อัลอิติฟาก | 1–1 |  |  |
|  |  | 1/2 Group B |  | ปะหัง | 2–0 |  |  |
| 1990/91 | ฟุตบอลสโมสรชิงชนะเลิศแห่งเอเชีย | QR Group 7 |  | นิสสัน โยโกฮามะ | 1–0 |  |  |
|  |  | QR Group 7 |  | เหลียวหนิง | 1–0 |  |  |
|  |  | GS Group B |  | เอสเทกลอล | 1–2 |  |  |
|  |  | GS Group B |  | โมฮัมเมดาน เอสซี | 0–0 |  |  |
|  |  | GS Group B |  | ธนาคารกรุงเทพ | 4–3 |  |  |
|  |  | Semi-Final |  | เหลียวหนิง | 0–3 |  |  |
|  |  | Third Place |  | เปอลิตา จายา | 2–2 (6–7 PSO) |  |  |
| 1991/92 | ฟุตบอลสโมสรชิงชนะเลิศแห่งเอเชีย | 1QR |  | เหลียวหนิง | 3–1 | 1–0 | 4–1 |
|  |  | GS Group B |  | อัลฮิลาล | 2–0 |  |  |
|  |  | GS Group B |  | เอสเตกลอล | 1–1 |  |  |
รายชื่อตลาดหลักทรัพย์ในทวีปยุโรป

ด้านล่างนี้เป็นรายชื่อตลาดหลักทรัพย์ในทวีปยุโรป
แผนที่ทวีปยุโรป
สหภาพยุโรป

ตลาดหลักทรัพย์โอเอ็มเอ็กซ์2
ตลาดหลักทรัพย์ยูโรเน็กซต์
กรีซ

ตลาดหลักทรัพย์เอเธนส์
โครเอเชีย

ตลาดหลักทรัพย์ซาเกร็บ
เซอร์เบีย

ตลาดหลักทรัพย์เบลเกรด
เดนมาร์ก

ตลาดหลักทรัพย์โคเปนเฮเกน
นอร์เวย์

ตลาดหลักทรัพย์ออสโล
เนเธอร์แลนด์

ตลาดหลักทรัพย์ยูโรเน็กซต์-อัมสเตอร์ดัม
บอสเนียและเฮอร์เซโกวีนา

ตลาดหลักทรัพย์ซาราเยโว
ตลาดหลักทรัพย์บันยาลูคา
บัลแกเรีย

ตลาดหลักทรัพย์บัลแกเรีย
เบลเยียม

ตลาดหลักทรัพย์ยูโรเน็กซต์-บรัสเซลส์
โปรตุเกส

ตลาดหลักทรัพย์ยูโรเน็กซต์-ลิสบอน
ตลาดหลักทรัพย์ โอ พี อี เอ็กซ์
โปแลนด์

ตลาดหลักทรัพย์วอร์ซอ
ตลาดหลักทรัพย์นิวคอนเน็คท์
ฝรั่งเศส

ตลาดหลักทรัพย์ยูโรเน็กซต์-ปารีส
ฟินแลนด์

ตลาดหลักทรัพย์เฮลซิงกิ
มอลโดวา

ตลาดหลักทรัพย์มอลโดวา
มอลตา

ตลาดหลักทรัพย์มอลตา
มาซิโดเนีย

ตลาดหลักทรัพย์มาซิโดเนีย
ยูเครน

ตลาดหลักทรัพย์พีเอสทีเอสยูเครน
เยอรมนี

ตลาดหลักทรัพย์เบอร์ลิน
ตลาดหลักทรัพย์ฮัมบวร์ค
ตลาดหลักทรัพย์ฮันโนเฟอร์
Börse München
ตลาดหลักทรัพย์สตุทท์การ์ท
ตลาดหลักทรัพย์ดึสเซิลดอร์ฟ
ตลาดหลักทรัพย์ยูเร็กซ์
ตลาดหลักทรัพย์แฟรงค์เฟิร์ต
รัสเซีย

ตลาดหลักทรัพย์มอสโก
ตลาดหลักทรัพย์อาร์ทีเอส
ตลาดหลักทรัพย์เซนต์ปีเตอส์เบิร์ก
โรมาเนีย

ตลาดหลักทรัพย์บูคาเรสต์
ตลาดหลักทรัพย์ไซเบ็ก
ตลาดหลักทรัพย์แรสแด็ก
ลักเซมเบิร์ก

ตลาดหลักทรัพย์ลักเซมเบิร์ก
ลัตเวีย

ตลาดหลักทรัพย์รีกา
ลิทัวเนีย

ตลาดหลักทรัพย์วิลนีอัส
อนาคามี

อนาคามี แปลว่า ผู้ไม่มาเกิดอีก หมายความว่าจะไม่กลับมาเกิดในกามาวจรภูมิอีก แต่จะเกิดใน พรหมโลก อีกครั้งเดียวหรือหลายครั้งก็ได้ (เกิดในพรหมโลกหลายครั้ง เช่น อุทธังโสโต อกนิฏฐคามี) แล้วจะบรรลุอรหันต์แล้วนิพพานบนพรหมโลกนั้น
การละสังโยชน์

อนาคามี เป็นชื่อเรียกพระอริยบุคคลขั้นที่ 3 จากทั้งหมด 4 ขั้น ได้แก่ โสดาบัน สกทาคามี อนาคามี อรหันต์ พระอนาคามีเป็นผู้ละสังโยชน์เบื้องต่ำ (โอรัมภาคิยสังโยชน์) ทั้ง 5 ประการได้แล้ว ยังเหลือสังโยชน์เบื้องสูง (อุทธัมภาคิยสังโยชน์) อีก 5 ประการ คือ
รูปราคะ หมายถึง ความพอใจในรูปฌาน หรือ รูปธรรมอันประณีต หรือ ความพอใจในรูปภพ
อรูปราคะ หมายถึง ความพอใจในอรูปฌาน หรือ พอใจในอรูปธรรม เช่น ความรู้ เป็นต้น หรือ ความพอใจในอรูปภพ
มานะ หมายถึง ความสำคัญตนว่าเป็นนั่นเป็นนี่ เช่น เป็นพระอนาคามี (แม้ว่าจะเป็นจริง ๆ) เป็นต้น
อุทธัจจะ คือ ความฟุ้งของจิต
อวิชชา คือ ความไม่รู้แจ้ง
อนึ่งพึงเข้าใจว่า แม้สังโยชน์เบื้องสูงบางข้อจะมีชื่อเหมือนกิเลสอย่างหยาบที่ยังมีในปถุชน (ผู้ยังไม่เป็นบรรลุเป็นพระอริยบุคคล) เช่น มานะ อุทธัจจะ หรือ อวิชชา แต่สังโยชน์เบื้องสูงอันเป็นกิเลสที่ยังหลงเหลืออยู่ในจิตใจของพระอนาคามีนั้น เป็นกิเลสที่ละเอียดกว่าของปถุชนอย่างมาก
ประเภท

พระอนาคามี มีอยู่ 5 ประเภท ได้แก่
1. อันตราปรินิพพายี ผู้ปรินิพพานในระหว่าง คือ เกิดในสุทธาวาสภพใดภพหนึ่งแล้ว อายุยังไม่ถึงกึ่ง ก็ปรินิพพานโดยกิเลสปรินิพพาน
2. อุปหัจจปรินิพพายี ผู้จวนจะถึงจึงปรินิพพาน คือ อายุพ้นกึ่งแล้ว จวนจะถึงสิ้นอายุจึงปรินิพพาน
3. อสังขารปรินิพพายี ผู้ปรินิพพานโดยไม่ต้องใช้แรงชักจูง คือ ปรินิพพานโดยง่าย ไม่ต้องใช้ความเพียรนัก
4. สสังขารปรินิพพายี ผู้ปรินิพพานโดยใช้แรงชักจูง คือ ปรินิพพานโดยต้องใช้ความเพียรมาก
5. อุทธังโสโต อกนิฏฐคามี ผู้มีกระแสในเบื้องบนไปสู่อกนิฏฐภพ คือ เกิดในสุทธาวาสภพใดภพหนึ่งแล้วก็ตาม จะเกิดเลื่อนต่อขึ้นไปจนถึงอกนิฏฐภพแล้วจึงปรินิพพาน
อาหารปลอมในประเทศญี่ปุ่น

อาหารปลอมในหน้าต่างแสดงสินค้าในประเทศญี่ปุ่น
อาหารปลอมที่ทำจากพลาสติก มีแสดงตามหน้าต่างและตู้แสดงสินค้าในร้านอาหารที่เสิร์ฟอาหารทั่วประเทศญี่ปุ่น อาหารปลอมเหล่านี้ครั้งหนึ่งเคยทำจากขี้ผึ้ง ปัจจุบันมักทำจากพลาสติก แบบจำลองอาหารพลาสติกมักทำด้วยมือจากพอลิไวนิลคลอไรด์ และแกะสลักอย่างระมัดระวังเพื่อให้ดูเหมือนอาหารจริง แบบจำลองอาหารจะได้รับการตกแต่งตามภัตตาคารแต่ละแห่ง และแม้แต่อาหารทั่วไปอย่าง ราเม็ง จะได้รับการดัดแปลงให้เข้ากับอาหารในแต่ละร้านได้ ระหว่างกระบวนการหล่อ ส่วนประกอบอาหารที่เลียนแบบมามักถูกหั่นเป็นชิ้นและรวมกันคล้ายกับการทำอาหารจริง
งานหัตถกรรมดังกล่าวกลายเป็นศิลปะรูปแบบหนึ่ง อาหารญี่ปุ่นพลาสติกผลิตโดยบริษัทไมซุรุตั้งแสดงที่พิพิธภัณฑ์วิกตอเรียและอัลเบิร์ต กรุงลอนดอน ประเทศอังกฤษใน ค.ศ. 1980 มีการแข่งขันทำอาหารปลอมด้วยพลาสติกและวัสดุอื่น ๆ อาหารที่แสดงเรียกว่า ซัมปุรุ (サンプル) มาจากคำภาษาอังกฤษว่า "sample"
ผู้ผลิตอาหารพลาสติกปกปิดความลับทางการค้าอย่างเข้มงวดเนื่องจากผลประโยชน์ทางธุรกิจ อุตสาหกรรมอาหารพลาสติกในญี่ปุ่นมีการประมาณว่ามีรายได้ถึงหลายพันล้านเยนต่อปี ร้านอาหารแต่ละร้านอาหารอาจสั่งผลิตเมนูอาหารพลาสติกที่มีมูลค่ามากกว่าหนึ่งล้านเยน
ในปัจจุบัน ผู้ผลิตอาหารพลาสติกได้เป็นตลาดเป้าหมายในต่างประเทศ เช่น จีน และเกาหลีใต้ด้วย
ศุภกร ศรีแตงอ่อน

ศุภกร ศรีแตงอ่อน ชื่อเล่น ออฟ เกิดวันที่ 28 มกราคม พ.ศ. 2527  เป็นนักฟันดาบสากลชาวไทย ผู้ซึ่งได้รับรางวัลเหรียญทองในประเภทฟอยล์ทีมชายจากการแข่งขันกีฬาฟันดาบในซีเกมส์ 2011  รวมถึงเป็นแชมป์ฟันดาบชิงชนะเลิศแห่งประเทศไทย ประจำปี 2554 ในประเภทบุคคล ตลอดจนได้รับการจัดให้เป็นนักฟันดาบฟอยล์อันดับ 1 จากสมาคมฟันดาบสมัครเล่นแห่งประเทศไทยฯ
ในวันที่ 23 พฤศจิกายน พ.ศ. 2555 ศุภกร ศรีแตงอ่อน เข้าแข่งขันรายการฟันดาบชิงชนะเลิศแห่งประเทศไทย ประจำปี 2555 ในประเภทฟอยล์บุคคลชาย ที่ซึ่งเขาเป็นฝ่ายชนะสถาพร นุชประไพ ด้วยคะแนน 15-9 และได้รับรางวัลเหรียญทอง
ประวัติ

วันที่ 15 กันยายน พ.ศ. 2552 ศุภกร ศรีแตงอ่อน เข้าแข่งขันกีฬาแห่งชาติ ครั้งที่ 38 ในกีฬาฟันดาบ ประเภทฟอยล์ทีมชาย โดยทีมลพบุรีของเขาเป็นฝ่ายแพ้ที่คะแนน 45-41 ในรอบชิงชนะเลิศ วันที่ 5 กันยายน พ.ศ. 2554 ศุภกรเข้าแข่งขันฟันดาบชิงชนะเลิศแห่งประเทศไทย ประจำปี 2554 ซึ่งจัดขึ้นที่ศูนย์ราชการเฉลิมพระเกียรติ 80 พรรษา ในรายการฟอยล์ชาย ที่ซึ่งเขาได้พบกับนนทพัฒน์ ปานจันทร์ ผู้เป็นนักกีฬาฟันดาบโอลิมปิกฤดูร้อน 2008 โดยศุภกรเป็นฝ่ายชนะที่ 15-13 คะแนน และครองแชมป์การแข่งขันครั้งดังกล่าว
วันที่ 14 พฤศจิกายน พ.ศ. 2554 ศุภกรเข้าแข่งขันกีฬาฟันดาบในซีเกมส์ 2011 ที่ประเทศอินโดนีเซีย ในประเภทฟอยล์บุคคลชาย โดยในรอบรองชนะเลิศ เขาเป็นฝ่ายชนะซินาทริโอ ราฮาร์โย จากอินโดนีเซีย ด้วยคะแนน 15-3  และในรอบชิงชนะเลิศ ศุภกรได้พบกับนนทพัฒน์ ปานจันทร์ โดยรายการดังกล่าว นนทพัฒน์เป็นฝ่ายชนะที่ 15-9 คะแนน และศุภกรได้รับรางวัลเหรียญเงิน
เดือนกันยายน พ.ศ. 2555 ศุภกร ศรีแตงอ่อน เข้าแข่งขันรายการฟันดาบไทยแลนด์โอเพ่น 2012 ที่แฟชั่นไอส์แลนด์ โดยได้พบกับทีมสิงคโปร์ ในประเภทฟอยล์ทีมชาย ซึ่งทีมไทยเป็นฝ่ายแพ้ที่คะแนน 38-45 โดยได้รับเหรียญเงินจากการแข่งขัน ในเดือนตุลาคมของปีเดียวกันนี้ เขายังได้ทำหน้าที่เป็นผู้ฝึกสอนดาบฟอยล์ให้แก่นักฟันดาบเยาวชนไทยในการแข่งขันฟันดาบเยาวชนชิงแชมป์เอเชีย "เอเชียนจูเนียร์แอนด์คาร์เดทเฟนซิงแชมเปี้ยนชิพ 2012" ที่เกาะบาหลี ประเทศอินโดนีเซีย จากนั้น ในเดือนพฤศจิกายน เขาได้เดินทางไปร่วมแข่งขันฟันดาบชิงแชมป์เอเชียตะวันนออกเฉียงใต้ "เซาท์อีสเอเชียเฟนซิงเฟเดอเรชันแชมเปี้ยนชิพ SEAFF 2012" ที่โฮจิมินห์ ประเทศเวียดนาม ในประเภทฟอยล์ โดยศุภกรเป็นผู้นำของทีมฟันดาบชาย
ระเบียงภาพ

ศุภกร ศรีแตงอ่อน
ขณะเตรียมความพร้อม
ขณะฝึกซ้อมฟันดาบฟอยล์
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศุภกร ศรีแตงอ่อน
ขอแสดงความยินดีกับนักศึกษาและศิษย์เก่า[ลิงก์เสีย]
เอาใหม่ เทสๆๆ 1 2 3... ที่เฟซบุ๊ก
ศุภกร ศรีแตงอ่อน ที่เฟซบุ๊ก
ฟันดี ฟันเก่ง เก็บถาวร 2009-04-15 ที่ เวย์แบ็กแมชชีน
อนาคอนดา เลื้อยสยองโลก 2: ล่าอมตะขุมทรัพย์นรก

| อนาคอนดา เลื้อยสยองโลก 2: ล่าอมตะขุมทรัพย์นรก |
| --- | --- |
โปสเตอร์ภาพยนตร์
กำกับ: ไดว์ท เอช. ลิตเติ้ล
บทภาพยนตร์:   จอห์น คลัฟฟิน  แดเนียล เซลแมน  ไมเคิล ไมเนอร์  เอ็ดเวิร์ด นีโอเมอิเออร์ 
เนื้อเรื่อง:   ฮันส์ บาวเออร์  จิม แคช  แจ๊ค เอ็ปป์ส เจอาร์. 
อำนวยการสร้าง: เวอร์น่า ฮาร์ราห์
นักแสดงนำ:   จอห์นนี่ แม็ซเนอร์  คาดี้ สตริคแลนด์  แมทธิว มาร์สเดน  ยูจินน์ เบิร์ด  ซัลลี ริชาร์ดสัน  คาร์ล ยูน  นิโคลัส กอนซาเลซ  มอร์ริซ เชสท์นัท 
กำกับภาพ: สตีเฟน เอฟ. วินดอน
ตัดต่อ:   มาร์คัซ ดีอาร์ซีย์  มาร์ค วอร์เนอร์ 
ดนตรีประกอบ: เนริดา ทายสัน-เชว
บริษัทผู้สร้าง: Middle Fork Productions  
ผู้จัดจำหน่าย: Screen Gems
วันฉาย:   27 สิงหาคม ค.ศ. 2004 (2004-08-27) 
ความยาว: 97 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $20 ล้านดอลลาร์สหรัฐ
ทำเงิน: $71 ล้านดอลลาร์สหรัฐ
อนาคอนดา เลื้อยสยองโลก 2: ล่าอมตะขุมทรัพย์นรก (อังกฤษ: Anacondas: The Hunt for the Blood Orchid, Anaconda 2, Anacondas ) เป็นภาพยนตร์สยองขวัญ สัญชาติอเมริกา สร้างขึ้นเมื่อปี ค.ศ. 2004 กำกับโดย ไดว์ฟ เอช. ลิตเติ้ล ภาพยนตร์เรื่องนี้เป็นภาพยนตร์ลำดับที่ 2 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ อนาคอนดา เลื้อยสยองโลก และมีภาคต่ออีกคือ อนาคอนดา 3: แพร่พันธุ์เลื้อยสยองโลก นำแสดงโดย จอห์นนี่ แม็ซเนอร์, คาดี้ สตริคแลนด์, แมทธิว มาร์สเดน, ยูจินน์ เบิร์ด, ซัลลี ริชาร์ดสัน, คาร์ล ยูน, นิโคลัส กอนซาเลซ, มอร์ริซ เชสท์นัท
นักแสดงนำ

จอห์นนี่ แม็ซเนอร์ รับบท บิล จอห์นสัน
คาดี้ สตริคแลนด์ รับบท แซม โรเจอร์
แมทธิว มาร์สเดน รับบท ดร. แจ๊ค ไบรอน
ยูจินน์ เบิร์ด รับบท โคล เบอร์ริส
ซัลลี ริชาร์ดสัน-เวทท์ฟิล์ด รับบท เกลล์ สเทิร์น
คาร์ล ยูน รับบท ทราน หวู
นิโคลัส กอนซาเลซ รับบท ดร. เด็น เดากลัส
แหล่งข้อมูลอื่น

อนาคอนดา เลื้อยสยองโลก 2: ล่าอมตะขุมทรัพย์นรก ที่อินเทอร์เน็ตมูวีเดตาเบส
อนาคอนดา เลื้อยสยองโลก 2: ล่าอมตะขุมทรัพย์นรก ที่ออลมูวี
อนาคอนดา เลื้อยสยองโลก 2: ล่าอมตะขุมทรัพย์นรก ที่รอตเทนโทเมโทส์
อนาคอนดา เลื้อยสยองโลก 2: ล่าอมตะขุมทรัพย์นรก ที่เมทาคริติก
อนาคอนดา เลื้อยสยองโลก 2: ล่าอมตะขุมทรัพย์นรก ที่บ็อกซ์ออฟฟิศโมโจ
หลักหิน ซีพียิม

| หลักหิน ซีพียิม |
| --- | --- |
เกิด: วิชิต ลาภมี 17 เมษายน พ.ศ. 2515 (52 ปี)
หลักหิน ซีพียิม มีชื่อจริงว่า วิชิต ลาภมี  เกิดเมื่อวันที่ 17 เมษายน พ.ศ. 2515  ที่ อำเภอขนอม จังหวัดนครศรีธรรมราช มีสถิติการชกทั้งหมด 30 ครั้ง ชนะ 28 (น็อค 18) เสมอ 2
ประวัติ

หลักหิน เดิมเคยเป็นนักมวยไทยที่มีชื่อเสียงมาก่อน ในชื่อ "หลักหิน วสันตสิทธิ์" เป็นมวยหมัดหนัก ก่อนจะหันมาชกมวยสากลอาชีพด้วยการเป็นนักมวยสร้างของ "แชแม้" นิวัฒน์ เหล่าสุวรรณวัฒน์ โดยหมายจะให้เป็นแชมป์โลกคนแรกที่เป็นชาวใต้ หลักหินขึ้นชกมวยสากลอาชีพครั้งแรกเมื่อ 8 พฤศจิกายน พ.ศ. 2536 ชนะน็อค โจเอล จูนิโอ ยก 2 จากนั้นชกชนะรวด จนได้ครองแชมป์ภาคฯรุ่นแบนตั้มเวท ใน พ.ศ. 2538 ชนะคะแนน วิสุทธิ์ ชูวัฒนะ จากนั้นจึงได้ชิงแชมป์โลกครั้งหนึ่งที่จังหวัดนครศรีธรรมราช บ้านเกิดของหลักหินเองกับ ดาวรุ่ง ชูวัฒนะ นักมวยชาวไทยด้วยกันเอง ของสมาคมมวยโลก (WBA) ในรุ่นแบนตั้มเวท ในปี พ.ศ. 2538 การชกของทั้งคู่เป็นไปอย่างสูสี และเมื่อครบ 12 ยก ปรากฏว่าผลออกมาเสมอกันไป
เมื่อชิงแชมป์โลกไม่สำเร็จ หลักหินขึ้นชิงแชมป์ PABA รุ่นแบนตั้มเวทเมื่อ พ.ศ. 2539 ชนะน็อค มาร์ติน โซโล ยก 2 ได้แชมป์มาครอง ป้องกันตำแหน่งได้ 5 ครั้ง แต่ช่วงหลังฟอร์มการชกแย่ลง จนสละแชมป์ PABA ไปใน พ.ศ. 2540 จากนั้นขึ้นชกอีกจนถึง พ.ศ. 2541 ก็หยุดไป ระหว่างนี้มีข่าวว่า หลักหินได้ถูกตำรวจจับในข้อหาค้ายาบ้าถึง 2 ครั้ง ในปี พ.ศ. 2542 และพ.ศ. 2545 หลักหินกลับมาชกมวยสากลอีก 4 ครั้งในช่วง พ.ศ. 2548 - 2549 หลังจากชกชนะคะแนน อับบาส อมามี เมื่อ 27 มกราคม พ.ศ. 2549 แล้ว หลักหินก็แขวนนวมไปโดยไม่เคยชกแพ้ใคร
ชื่อนักมวยอื่น ๆ

หลักหิน วสันตสิทธิ์
หลักหิน ส.สาหร่ายทอง
หลักหิน ศิษย์กำนันชูชีพ
หลักหิน ซีพียิมส์
เกียรติประวัติ

แชมป์ OPBF รุ่นแบนตั้มเวท (2538)
ชิงแชมป์ภาคฯรุ่นแบนตั้มเวท 4 กุมภาพันธ์ 2538 ชนะคะแนน วิสุทธิ์ ชูวัฒนะ ที่ ห้องส่ง ททบ. 5
เมษายน 2538 สละแชมป์
แชมป์ PABA รุ่นแบนตั้มเวท (2539 - 2540)
ชิงแชมป์ PABA รุ่นแบนตั้มเวท 23 มีนาคม 2539 ชนะน็อค ยก 2 มาร์ติน โซโลริโอ ( เม็กซิโก) ที่ ห้างพาต้าหัวหมาก
ป้องกันแชมป์ครั้งที่ 1, 19 พฤษภาคม 2539 ชนะน็อค ยก 2 โจวี่ ชาน ( ฟิลิปปินส์) ที่ จ.สมุทรสาคร
ป้องกันแชมป์ครั้งที่ 2, 6 กรกฎาคม 2539 ชนะน็อค ยก 7 ฆวน ตอร์เรส (เม็กซิโก) ที่ อาคานิมิบุตร
ป้องกันแชมป์ครั้งที่ 3, 21 กันยายน 2539 เสมอกับ อาบราอัม ตอร์เรส ( เวเนซุเอลา) ที่ ห้างสยามจัสโก จ.นนทบุรี
ป้องกันแชมป์ครั้งที่ 4, 6 มีนาคม 2540 ชนะคะแนน อเล็กซานเดอร์ ทีรานอฟ ( รัสเซีย) ที่ จ.ยโสธร
ป้องกันแชมป์ครั้งที่ 5, 1 พฤษภาคม 2540 ชนะน็อค ยก 5 ยูโร อีวิช อันครอส ( คาซัคสถาน) ที่ เวทีราชดำเนิน
มิถุนายน พ.ศ. 2540 สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นแบนตั้มเวท เมื่อ 27 พ.ค. 2538 เสมอกับ ดาวรุ่ง ชูวัฒนะ ที่ จ.นครศรีธรรมราช
หม่อมเจ้ากรณิกา จิตรพงศ์

| หม่อมเจ้ากรณิกา จิตรพงศ์ |
| --- | --- |
หม่อมเจ้าชั้น 4

ประสูติ: 11 ธันวาคม พ.ศ. 2459
สิ้นชีพตักษัย: 6 พฤษภาคม พ.ศ. 2558 (98 ปี)
ราชสกุล: จิตรพงศ์
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
พระมารดา: หม่อมราชวงศ์โต จิตรพงศ์
| ธรรมเนียมพระยศของ หม่อมเจ้ากรณิกา จิตรพงศ์ |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
หม่อมเจ้ากรณิกา จิตรพงศ์ (11 ธันวาคม พ.ศ. 2459 - 6 พฤษภาคม พ.ศ. 2558) เป็นพระธิดาองค์เล็กในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์ และเป็นพระอนุวงศ์ชั้นผู้ใหญ่ที่เหล่าพระบรมวงศานุวงศ์ทรงนับถือ
นอกจากนี้ หม่อมเจ้ากรณิกา จิตรพงศ์ ยังทรงเป็นประธานมูลนิธินริศรานุวัติวงศ์ เป็นประธานกรรมการมูลนิธิสิรินธร และเป็นกรรมการที่ปรึกษามูลนิธิเฉลิมพระเกียรติพระบาทสมเด็จพระจอมเกล้าเจ้าอยู่หัว